b'\n_START_ARTICLE_\nTehnica de respira\xc8\x9bie Buteyko\n_START_PARAGRAPH_\nTehnica de respira\xc8\x9bie Buteiko se bazeaz\xc4\x83 pe efectuarea unor exerci\xc8\x9bii de respira\xc8\x9bie cunoscute sub denumirea de Exerci\xc8\x9bii de Reducere a Respira\xc8\x9biei. Doctorul fiziologist Konstantin Buteiko a investigat numero\xc8\x99i pacien\xc8\x9bi cu astm \xc8\x99i a ajuns la concluzia c\xc4\x83 astmul bron\xc8\x99ic este consecin\xc8\x9ba hyperventila\xc8\x9biei. Cu alte cuvinte persoanele cu astm bron\xc8\x99ic respir\xc4\x83 mult mai mult aer dec\xc3\xa2t o persoana f\xc4\x83r\xc4\x83 astm, iar \xc3\xaen consecin\xc8\x9b\xc4\x83 organismul reac\xc8\x9bioneaz\xc4\x83 prin inflama\xc8\x9bia c\xc4\x83ilor respiratorii superioare pentru a reduce excesul de volum de aer. Aceast\xc4\x83 explica\xc8\x9bie simplist\xc4\x83 are de fapt \xc3\xaen spate o explica\xc8\x9bie \xc8\x99tiin\xc8\x9bific\xc4\x83 complex\xc4\x83 bazat\xc4\x83 pe munca \xc8\x99i experien\xc8\x9ba medical\xc4\x83 de o via\xc8\x9b\xc4\x83 a profesorului Konstantin Buteyco. Cercet\xc4\x83rile \xc8\x99i experien\xc8\x9ba acumulat\xc4\x83 l-au condus pe Konstantin Buteiko la ob\xc8\x9binerea unor rezultate \xc3\xaen tratarea astmului bron\xc8\x99ic de 100\xc2\xa0%. Buteyko a observat c\xc4\x83 pacien\xc8\x9bii cu astm bron\xc8\x99ic au un volum respirator mai mare de p\xc3\xa2n\xc4\x83 la 5-6 ori volumul respirator al unei persoane normale ajung\xc3\xa2nd \xc8\x99i la 30 l/min. Aceast\xc4\x83 descoperire l-a f\xc4\x83cut pe Buteyko s\xc4\x83 exploreze metode de reducere (normalizare) a volumul respirator al persoanelor cu astm \xc3\xaen speran\xc8\x9ba c\xc4\x83, corect\xc3\xa2nd hyperventila\xc8\x9bia, va duce la dispari\xc8\x9bia astmului. Nu numai c\xc4\x83 a \xc3\xaencercat dar Buteyko a reu\xc8\x99it s\xc4\x83-\xc8\x99i dovedeasc\xc4\x83 c\xc4\x83 teoria de la care a plecat este una real\xc4\x83. Sistemul medical de stat rus a ajuns s\xc4\x83 recunoasc\xc4\x83 \xc8\x99i s\xc4\x83 implementeze metoda Buteiko ca metod\xc4\x83 de tratament a astmului. Ulterior metoda a ajuns sa fie cunoscut\xc4\x83 \xc8\x99i utilizat\xc4\x83 \xc3\xaen \xc8\x9b\xc4\x83ri ca Australia \xc8\x99i Noua Zeeland\xc4\x83. \xc3\x8en timp, aceast\xc4\x83 metod\xc4\x83 a ajuns s\xc4\x83 fie din ce \xc3\xaen ce mai cunoscut\xc4\x83 \xc8\x99i r\xc4\x83sp\xc3\xa2ndit\xc4\x83 \xc8\x99i nu pu\xc8\x9bini sunt cei care au utilizat-o. Unul dintre marii adep\xc8\x9bi ai acestei metode este irlandezul Patrick McKeown care \xc3\xaen urma unei experien\xc8\x9be proprii ca suferind de astm \xc8\x99i care s-a tratat la clinica doctorului Buteiko \xc3\xaen Rusia, a ajuns s\xc4\x83 predea metoda pe scar\xc4\x83 larg\xc4\x83 av\xc3\xa2nd \xc8\x99i un num\xc4\x83r semnificativ de c\xc4\x83r\xc8\x9bi \xc8\x99i manuale pentru cei interesa\xc8\x9bi. Patrick McKeown explic\xc4\x83 pe \xc3\xaen\xc8\x9belesul tuturor c\xc4\x83, a\xc8\x99a cum un medic \xc3\xaei recomand\xc4\x83 unei persoane supraponderale s\xc4\x83 m\xc4\x83n\xc3\xa2nce mai pu\xc8\x9bin, a\xc8\x99a o persoan\xc4\x83 care hiperventileaz\xc4\x83 trebuie s\xc4\x83 \xc3\xaenve\xc8\x9be s\xc4\x83 respire mai pu\xc8\x9bin.'